לפני שנה וחצי, שיאומי הצליחה להרעיד את עולם הסמארטפונים עם השקת הפוקופון הראשון, ה-Poco F1. בשנה שבה כל מכשירי הדגל התייקרו, הפוקופון הציע חומרה של מכשיר דגל במחיר של מכשיר שיאומי, והפך ללהיט בקרב חובבי אנדרואיד. עד הפרידה של פוקו משיאומי בחודש שעבר, שתי החברות שמרו על שתיקה מוחלטת בכל הנוגע למכשיר הבא בסדרה, אבל כל זאת מסתיים כעת עם הכרזת ה-Poco X2 שלא במצטייר בתור היורש המדויק של מכשיר הלהיט.
ה-Poco X2 מגיע עם תצוגת LCD FHD בגודל 6.67 אינץ׳ וכיאה לסמארטפון ב-2020, קצב רענון מרשים של 120Hz. עוד תמצאו במסך ״חור״ ייעודי למצלמת הסלפי באיכות 20 מגה פיקסל וחיישן עומק באיכות 2 מגה פיקסל. מתחת למסך ימתינו לכם 6 או 8 גיגה זכרון RAM לבחירתכם, עד 256 גיגה נפח אחסון, וסוללת 4,500mAh עם טעינה מהירה ב-27W. את חיישן טביעות האצבע תמצאו בלחצן ההדלקה, ונראה שבפוקו החליטו להזכיר לנו קצת נשכחות ואפילו הוסיפו יציאת אוזניות קלאסית. בגב ה-Poco X2 תוכלו למצוא לא פחות מ-4 מצלמות: מצלמת 64 מגה פיקסל , מצלמת זווית רחבה במיוחד של 8 מגה פיקסל, מצלמת מאקרו לצילומי תקריב ב-2 מגה פיקסל וחיישן עומק ב-2 מגה פיקסל.
אז כל זה אולי נשמע נהדר ומאוד הולם למכשיר דגל, אבל ה-Poco X2 מצליח להרים לא מעט גבות בעיקר בגלל גורם אחד. המעבד שמנצח על הכל: בעוד ה-Poco F1 היה מכשיר זול במיוחד עם מעבד Snapdragon 845 שהיה נוכח רק במכשירי הדגל החדשים ביותר בזמנו, ה-Poco X2 מכיל את המעבד Snapdragon 730G שמיועד לשוק ה-Mid Range ולא כך מיועד לשוק מכשירי הדגל.
ממש כמו בהשקת המכשיר הקודם, גם הפעם פוקופון מתמקדת בשוק ההודי תחילה, וממשיכה את הקו של מחירים די מפתים: ה-Poco X2 בתצורה הבסיסית ביותר של 6 גיגה RAM ו-64 גיגה נפח איחסון תמכר תמורת כ-225 דולר, ו-כ-280 דולר לגירסה העוצמתית ביותר עם 8 גיגה RAM ו-256 גיגה נפח איחסון. המכשיר יתחיל להימכר בשוק ההודי כבר ב-11 בפברואר, ונכון לעכשיו טרם ידוע האם המכשיר יגיע לשווקים נוספים ברחבי העולם כמו קודמו.
מאחר שה-Poco X2 לא בדיוק הולך באותו הקו של ה-Poco F1, לעניות דעתי יש סיכוי סביר שזהו ממש לא המכשיר האחרון מבית פוקו שנראה בשבועות הקרובים. האם נראה גם Poco F2 או Poco X2 Pro עם תג מחיר מעט גבוה יותר וחומרה כמעט מושלמת על הנייר? ימים יגידו.
7 תגובות על "אחרי הפרידה משיאומי: פוקופון משיקה את ה-Poco X2, ולא בטוח שתאהבו אותו"
הוא לא מיועד להיות מכשיר דגל.
אוי ואבוי להם! באמת הייתה ציפור פוקו שנכחדה בעבר, בואו נקווה שהמכשיר לא יכחד כמו הציפור!
See כתבה לא מובנת… מעבד טוב או לא?!
אתם מדברים על מעבדים חלשים כאילו כל היום אתם משחקים pubg ו-nfs..